— Імкнёмся па максімуму “загружаць” наша мястэчка, насельніцтва якога складае каля тысячы чалавек, — паведамляе загадчыца мясцовага Сектара культуры і вольнага часу Алена Андрушка. — Але на платныя мерапрыемствы — нават такія як дыскатэкі — моладзь адгукаецца з меншым энтузіязмам. А нам жа грошы зарабляць трэба! Таму нашы калектывы не проста гастралююць, а выступаюць вельмі шмат, асабліва па раёне.